
R E F E R A T

Localitatea Timişoara dispune de un sistem centralizat de alimentare cu apă, canalizare şi epurare a apelor uzate menajere.

Reţelele de alimentare cu apă şi canalizare existente nu acoperă toate zonele construite, situaţie întâlnită şi în cartierul Plopi  pe străzile Jokay Mor, Deta şi Gârleanu. Această deficienţă impune realizarea unor reţele de alimentare cu apă şi canalizare pe aceste străzi.
Menţionăm că în conformitate cu Protocolul de Colaborare nr. SC2007-13478/11.06.2007 încheiat între Municipiul Timişoara şi cetăţenii domiciliaţi pe strada Jokay Mor, Protocolul de Colaborare nr. SC2007-002504/12.10.2007 încheiat între Municipiul Timişoara şi cetăţenii domiciliaţi pe strada Deta şi Protocolul de Colaborare nr. SC2007-006171/16.03.2007 încheiat între Municipiul Timişoara şi cetăţenii domiciliaţi pe strada Gârleanu, achiziţionarea tubulaturii necesare realizării reţelelor de alimentare cu apă şi canalizare se va face de către cetăţenii domiciliaţi  pe aceaste străzi.
Valoarea totală a investiţiei ,, Extinderi reţele apă-canal–Plopi-zona Jokay Mor ” este estimată la 1.276.999 lei (cu TVA), respectiv 339.480 Euro             (1 EURO=3,7617 lei la data de 03.03 .2008).

Având în vedere faptul că finanţarea obiectivului ,, Extinderi reţele apă-canal–Plopi -zona Jokay Mor ” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 02/2008 întocmit de S.C.  DELTA PROJECT  S.R.L.

